stanford-oval/wikipedia huggingface dataset:
האגודה הפלנטרית

| --- | --- |
סמליל האגודה הפלנטרית

צילום משנת 1980: עם כיון השעון-ברוס מארי (אנ') (יושב), לואיס פרידמן (אנ'), הארי אשמור (אנ'), קרל סייגן
 שפה רשמית:  אנגלית
 מדינה:  ארצות הברית ארצות הברית
 מטה הארגון:  פסדינה, קליפורניה קליפורניה
 מייסדים:  קרל סייגן, ברוס מארי, לואיס פרידמן
 חברים:  60,000
 תקופת הפעילות:  1980–הווה (כ־44 שנים)
 planetary.org
האגודה הפלנטרית (באנגלית: The Planetary Society) היא ארגון העוסק במחקרים אסטרונומיים. האגודה היא מוסד בינלאומי ללא כוונות רווח שבסיסו בפסדינה, קליפורניה. משימתה המוצהרת היא "לעורר השראה בקרב תושבי כדור הארץ באמצעות חינוך, מחקר ומעורבות ציבורית לצורך חקר עולמות אחרים וחיפוש חיים אחרים".
האגודה הוקמה ב-1980 על ידי קרל סייגן, ברוס מארי ולואיס פרידמן. נכון לשנת 2018 האגודה מונה כ-60,000 חברים בלמעלה מ-120 מדינות.
פרויקטים

האגודה מקדמת פרויקטים שונים לחקר החלל, הבולטים שבהם הם:
שיגור החללית קוסמוס 1 ב-21 ביוני 2005, לצורך ניסוי מפרש שמש. החללית כשלה בכניסה למסלול סביב כדור הארץ עקב תקלה במשגר הלוויינים "וולנה".
פרויקט SETI@home הנתמך על ידי האגודה מיום הקמתו.
פרויקטים שונים לחקר מאדים.
פרויקט למעקב אחר אסטרואידים במערכת השמש.
בשנת 2015 נשלחה בהצלחה לחלל החללית LightSail (אנ') שהכח המניע שלה היה לחץ קרינה. ניסיון פתיחת המפרש הצליח, והחללית אף שלחה תמונת סלפי.
כתב עת

האגודה הפלנטרית מוציאה לאור דו-ירחון בשם The Planetary Report (הדו"ח הפלנטרי). כתב העת מכיל חדשות ומאמרים בנושא חקר החלל.
האגודה הפביאנית

| --- | --- |

 מדינה:  הממלכה המאוחדת 
 מטה הארגון:  לונדון 
 מייסדים:  אדית נסביט, הוברט בלנד 
 תקופת הפעילות:  4 בינואר 1884 – הווה (140 שנה) 
 www.fabians.org.uk
 
האגודה הפביאנית (באנגלית: Fabian Society) היא תנועה סוציאליסטית בריטית, שמטרתה לקדם את הסוציאליזם על ידי סוציאל-דמוקרטיה, ולא במהפכה. היא ידועה ביותר בשל הפעילות שלה מסוף המאה ה-19 ועד למלחמת העולם הראשונה. האגודה הניחה רבים מהיסודות למפלגת הלייבור הבריטית בתקופה זו והיא קיימת עד היום. אגודות דומות קיימות באוסטרליה ובניו זילנד.
היסטוריה

האגודה נוסדה ב-4 בינואר 1884 בלונדון, כענף של אגודה שנוסדה ב-1883 ששמה היה האחווה של החיים החדשים. בין החברים היו המשוררים אדוארד קרפנטר וג'ון דייווידסון, הסקסולוג האבלוק אליס והמזכיר לעתיד, הקווייקר אדוארד ר. פיס. הם רצו לשנות את החברה על ידי הצבת דוגמה של חיים פשוטים, שאחרים יוכלו לחקות. אך כאשר כמה מהחברים רצו להיות גם מעורבים פוליטית, הוחלט לייסד אגודה נפרדת, האגודה הפביאנית. כל החברים יכלו להיות חברים בשתי האגודות. האחווה של החיים החדשים התפרקה בתחילת שנות ה-80 של המאה ה-19, אך האגודה הפביאנית צמחה להיות האגודה האינטלקטואלית חשובה ביותר בבריטניה בתקופה האדוארדית.
מיד לאחר ייסודה היא החלה למשוך אליה אינטלקטואלים רבים שתמכו בסוציאליזם, כולל ג'ורג' ברנרד שו, ה. ג'. ולס, סידני וביאטריס ווב, אנני בזנט, גראהם וואלס, הוברט בלנד, אדית נסביט, סידני אוליבייר ואמלין פנקהרסט. אפילו ברטרנד ראסל נעשה לחבר מאוחר יותר.
הקבוצה, שתמכה בשינוי הדרגתי ולא מהפכני, נקראה - בהצעתו של פרנק פודמור - על שם הגנרל הרומי קוינטוס פאביוס מקסימוס קונקטטור (קונקטטור בלטינית משמעו "המתמהמה") שפיתח את האסטרטגיה הפביאנית - טקטיקה של התשה במקום בקרבות פנים אל מול פנים כנגד הצבא הקרתגי תחת פיקודו של חניבעל.
הסוציאליסטים הפביאנים היו ביקורתיים כלפי מסחר חופשי ותמכו במדיניות הגנה של האינטרסים של בריטניה כנגד מדינות אחרות.
פביאנים רבים השתתפו ביצירת מפלגת הלייבור ב-1900 והחוקה של האגודה, שנכתבה בידי שו, שאבה רבות מהמסמכים המייסדים של המפלגה. בכנס הייסוד של המפלגה היו לאגודה הפביאנית 861 חברים והיא שלחה נציג אחד.
בתקופה שבין מלחמות העולם, הפביאנים מ"הדור השני", כולל הסופרים ר. ה. טוני, ג'ורג' דאגלס הווארד קול והארולד לסקי, המשיכו להוות השפעה חשובה על ההגות הסוציאל-דמוקרטית.
בתקופה זו רבים מהמנהיגים העתידיים של העולם השלישי נחשפו למחשבה הפביאנית; החשוב מביניהם ג'ווהרלל נהרו מהודו, שלאחר מכן הנהיג מדיניות כלכלית עבור חמישית מהאנושות על בסיס הקו הפביאני הסוציאל-דמוקרטי.
מורשת

במהלך המאה ה-20 הקבוצה תמיד הייתה משפיעה במעגלי מפלגת הלייבור, עם חברים כמו רמזי מקדונלד, קלמנט אטלי, אנתוני קרוסלנד, ריצ'רד קרוסמן, טוני בן, הרולד וילסון ובתקופה האחרונה - טוני בלייר וגורדון בראון. בן פימלוט היה היושב ראש בשנות ה-90.
בשנים האחרונות קבוצת הפביאנים הצעירים, שנוסדה בשנות ה-60, נעשתה קבוצה חשובה לפעילים צעירים והיה לה חלק בבחירתו של טוני בלייר ב-1994. לאחר תקופה של חוסר פעילות, הפביאנים הסקוטים הצעירים התארגנו מחדש ב-2005.
המהדורה האחרונה של המילון לביוגרפיה לאומית (הכולל את הביוגרפיות של אנגלים מפורסמים בהיסטוריה) כללה 174 פביאנים.
ארבעה מהפביאנים המפורסמים ביאטריס וסידני ווב, ג'ורג' וואלס וג'ורג' ברנרד שו החליטו לייסד את בית הספר הלונדוני לכלכלה בארוחת בוקר ב-4 באוגוסט 1894.
דניאל זיידמן

ערך זה עוסק בגינקולוג בתל השומר. אם התכוונתם למשפטן ומייסד עמותת עיר עמים, ראו .
אין תמונה חופשית
דניאל זיידמן (נולד ב-28 במרץ 1960) הוא רופא ישראלי המתמחה ברפואת נשים ופריון.
זיידמן הוא בוגר בית הספר לרפואה על שם "הדסה" בירושלים והתמחה ברפואת נשים ופריון באגף הנשים והיולדות במרכז הרפואי ע"ש חיים שיבא – תל השומר. הוא עבר השתלמות בת שנתיים בכירורגיה של הפריון מטעם "החברה האמריקאית לפריון", המרכז הרפואי של אוניברסיטת סטנפורד בקליפורניה.
זיידמן פרסם למעלה ממאתיים וחמישים מאמרים בנושא פריון, הפריה חוץ-גופית, כירורגיה אנדוסקופית מתקדמת ומיילדות.
נישא לאורית, ולהם נולדו בת, בן שנפטר בגיל שנה וארבעה חודשים ובן שנרצח בטבח בפסטיבל נובה ליד רעים. מתגורר בתל אביב.
עיסוקים

רופא בכיר ביחידה להפריה חוץ-גופית, אגף הנשים והיולדות במרכז הרפואי שיבא, תל-השומר.
חבר בצוות הניהול של היחידה להפריה חוץ-גופית בבית-חולים "אסותא" בתל אביב.
פרופסור חבר ומרכז הקורס "רביית האדם" בפקולטה לרפואה על שם סאקלר, באוניברסיטת תל אביב.
יו"ר החברה הישראלית לאמצעי מניעה ובריאות מינית.
חבר בוועדת הבחינות להתמחות במילדות וגינקולוגיה.
עורך עיתון האיגוד הישראלי למיילדות וגיניקולוגיה.
ספריו

המדריך המלא לפריון, הוצאת שוקן.
1000 שאלות ותשובות על היריון, לידה והתינוק, הוצאת יבנה.
אמצעי מניעה: המדריך השלם, הוצאת ידיעות אחרונות.
אנדוסקופייה כירורגית גינקולוגית, הוצאת דיונון.
מדריך הרווארד לבריאות האישה, הוצאת שוקן.
רפואת נשים: אבחון וטיפול בבעיות שכיחות, הוצאת פרולוג.
הערות שוליים

↑  לזכרם, באתר בית ספר עירוני ד', ‏17 באוגוסט 2023
| --- | --- |
בקרת זהויות :  NLI: 987007307199705171  ISNI: 0000 0000 6997 8948  VIAF: 97592235   WorldCat (עם VIAF): 97592235 
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
דניאל זילברשטיין (זמר)

| --- | --- |
אין תמונה חופשית
 לידה:  8 באוקטובר 1986 (בן 38) רעננה, ישראל 
 מוקד פעילות:  ישראל 
 תקופת הפעילות:  מ-2006
 סוגה:  פופ, דיבוב
 שפה מועדפת:  עברית 
 
דניאל זילברשטיין (נולד ב-8 באוקטובר 1986), זמר פופ ומדבב ישראלי בעבר ומעצב אופנה החי בניו יורק בהווה.
ביוגרפיה

זילברשטיין נולד ברעננה. במשך שבע שנים למד נגינה בחצוצרה בקונסרבטוריון למוזיקה ברעננה, וניגן בהרכבים שונים. התגלה בקיץ 2003 על ידי אנשי "פופ ארט", כשעבד כמלצר מזמר. היה חבר בלהקת "המורדים הישראלים" שהוקמה לקראת ביקורה בישראל של להקת "erreway" וכוכבי הסדרה "המורדים" מארגנטינה. כמו כן ב-2002 השתתף במחזמר "קטנטנות".
באוקטובר 2004 התגייס לצה"ל, תוך כדי העבודה על אלבומו הראשון, כשהוא משרת בשלישות ברמת גן. במאי 2006 יצא הסינגל הראשון מאלבומו, הנקרא "אלייך", שיר פופ בעל נגיעות של דאנס. בעקבותיו יצאו הסינגלים "זמן", "מה שאת עושה לי", "זה לא אני" ו"ונרקוד".
אלבומו הראשון, "מה שאת עושה לי", הופק על ידי המפיק השוודי ג'ורג' סמואלסון יחד עם המפיקים המקומיים מומי לוי, רוי אדרי וחגי מזרחי. יצא לחנויות בדצמבר 2006.
במהלך דצמבר 2006 יצא לסבב הופעות בקניונים בחסות "ICQ".
ביוני 2007, הוציא זילברשטיין את הסינגל הראשון מהאלבום השני "סדר יום", אותו הפיקו סאבו וקותי. זהו קאבר ללהקה רטורית.
זילברשטיין מתפרנס גם מדיבוב סרטים וסדרות מצוירות ושירה, בהם: "נארוטו" (בעונה הראשונה), "פוקימון", "דיג'ימון", "טוקיו מיו מיו" (בעונה הראשונה), "ג'וניפר לי" (שירה בלבד), "רוץ, דייגו, רוץ!" (תיק הפלא), "קוד ליוקו", "דואל מאסטרס", "יו יו האקושו", "ג'ים על הירח", "קפטן פלמינגו", "מועדון ווינX" ועוד. בשנת 2008 נבחר זילברשטיין להחליף את עוז זהבי בפסטיגל של אותה שנה.
בהמשך החליט זילברשטיין להתפתח לכיוונים חדשים, ועל כן עבר להתגורר בניו יורק, שם למד עיצוב אופנה בבית הספר לאופנה, ה-Fashion Institute of Technology. בנוסף, פיתח מותג אישי משלו – Daniel Silverstain והחל לעבוד כמעצב אופנה. בין השאר עבד עם מעצבי האופנה מנדי קון ופרנק טל ועם ירחון האופנה הבינלאומי מארי קלייר.
בשנת 2021 השתתף בעונה השמינית של תוכנית המציאות "הכוכב הבא".
דיסקוגרפיה

"מה שאת עושה לי" (2007).
הערות שוליים

↑  Eonline.co.il, archive.ph, ‏2006-07-21
| --- | --- |
בקרת זהויות :  NLI: 987007304685205171  ISNI: 0000 0004 0221 8708  VIAF: 297924608   WorldCat (עם VIAF): 297924608
ד'תתק"א

ד'תתק"א (4901)  היא שנה עברית  אשר  החלה ביום א' בתשרי, אור ל-14 בספטמבר 1140 (לפי הלוח היוליאני, שהיה נהוג אז), והסתיימה ביום כ"ט באלול, 3 בספטמבר 1141. שנה מסוג זשג, איננה מעוברת, ואורכה 355 ימים. זו שנה ראשונה לשמיטה.
לפי ההלכה, בשנת ד'תתק"א מתחיל מחזור חמה בן 28 שנים, ולכן מברכים את ברכת החמה.
אירועים

ו' בסיוון – רבי יהודה הלוי יוצא מאלכסנדריה בספינה לכיוון ארץ ישראל.
נפטרו

ל' בניסן – רבי יוסף אבן מיגאש, ראש ישיבה ופוסק בספרד, תלמידו של הרי"ף.
חודש אב – רבי יהודה הלוי, משורר, פייטן ופילוסוף מגדולי תור הזהב בספרד, מחבר ספר הכוזרי.
לוח שנה > מאפייני לוח השנה

שנה מסוג זשג, ובה 355 ימים.
שנה "פשוטה": שאיננה מעוברת ובה חודש אדר אחד.
שנה "שלמה": שבה חשוון וכסלו בני 30 יום כל אחד.
ברכת החמה ביום רביעי ט"ז בניסן - 26 במרץ 1141 (לפי הלוח היוליאני, שהיה נהוג אז).
י"ג באדר חל בשבת, ולכן תענית אסתר מוקדמת ליום חמישי י"א באדר.
היסטוריה של עם ישראל
דיאנה דאמראו

| --- | --- |

דיאנה דאמראו, בשנת 2012
 לידה:  31 במאי 1971 (בת 53) גינצבורג,  בוואריה, גרמניה המערבית 
 מוקד פעילות:  גרמניה 
 תקופת הפעילות:  מ-1995 
 סוגה:  אופרה 
 סוג קול:  סופרן 
 שפה מועדפת:  גרמנית 
 בן או בת זוג:  ניקולא טסטה 
 פרסים והוקרה:  צלב מסדר ההצטיינות של הרפובליקה הפדרלית של גרמניה (2021)  Bavarian Culture Prize (2007)  פרס אקו קלאסיק - קלאסיקה ללא גבולות (2014)  פרס התרבות של וירצבורג (2010)  אות המסדר מקסימיליאן של בוואריה למדעים ואמנויות (2010)  מסדר ההצטיינות הבווארי 
 www.diana-damrau.com
 פרופיל ב-IMDb
 
דיאנה דאמראו (בגרמנית: Diana Damrau, נולדה ב-31 במאי 1971) היא זמרת סופרן גרמניה, הידועה במיוחד כסופרן קולורטורה.
הרפרטואר שלה כולל תפקידים ליריים איטלקיים (לוצ'יה, גילדה, אוסקר), צרפתיים (אולימפיה, ליילה) וגרמנים (סופיה, מלכת הלילה, פמיה, צרבינטה), יצירות בלקנטו, ושל מוצרט וריכרד שטראוס.
ילדותה ולימודיה

דאמראו נולדה בשנת 1971 בגינצבורג (Günzburg), בוואריה שבגרמניה. היא גילתה מילדות כישרון מוזיקלי ועניין מיוחד במוזיקה הקלאסית. אחרי צפייה בסרטו של זפירלי "לה טרוויאטה" עם טרזה סטראטס גמרה בליבה להיות זמרת אופרה.
הופיעה לראשונה בפני קהל בגיל 15 באולם בקולנוע "דונאוליכטשפילה" באופינגן ועם קטעים מן המחזמר "גברתי הנאווה". מי שגילתה וטיפחה את כישוריה הייתה זמרת האופרה הרומניה כרמן הנגאנו.
אחרי סיום בחינות הבגרות בגימנסיה דוסנברגר בגינצבורג, למדה דיאנה דמראו בכיתה של כרמן הנאגנו בבית הספר הגבוה למוזיקה בווירצבורג. בהמשך השתלמה בכיתות אמן של חנה לודוויג ואדית מאתיס בזלצבורג ובשנת 1995 סיימה את לימודיה בהצטיינות. עברה תקופה של משבר כשבעת לימודיה סבלה מבצקת על מיתר הקול הימני, אולם החלימה בעקבות טיפול של רפואה משלימה.
הקריירה

מופע הבכורה שלה כזמרת אופרה התקיים בשנת 1995 בווירצבורג באופרה "נישואי פיגרו".
בהמשך הופיעה על במות תיאטרוני האופרה במנהיים, פרנקפורט, ואחר כך ברחבי העולם באופרה הממלכתית של וינה, במטרופוליטן אופרה בניו יורק, בקובנט גארדן בלונדון, ובפסטיבל זלצבורג. בשנת 2004 הופיעה על במת לה סקאלה במילאנו במופע הפתיחה מחדש של המקום תחת ניצוחו של ריקרדו מוטי.
המוערך שבביצועיה של דאמראו היה בתפקיד מלכת הלילה ב"חליל הקסם" מאת מוצרט; היא השתתפה ביותר מ-15 הפקות של אופרה זו, ביניהן בניצוח סר קולין דייוויס ב-2003 וריקרדו מוטי ב-2006. בעונה 2007–2008 של מטרופוליטן אופרה שרה לסירוגין כמלכת הלילה ובתפקיד פאמינה. את העונה 2008–2009 התחילה בתפקיד לוצ'יה ב"לוצ'יה די למרמור" מאת דוניצטי, אחר כך ביצעה את התפקידים של סופי באופרה "האשה השתקנית" ואמינטה ב"אביר הוורד", מאת ריכרד שטראוס. תפקידים נוספים של סופרן קולורטורה שברפרטואר שלה הם של גילדה, אדינה ומארי. הופיעה גם כסופרן לירי בתפקידים מאנון, דונה אנה, גרטל ופאמינה.
אחרי שילדה את בנה הראשון באוקטובר 2010, חזרה לבמה בינואר 2011 בתפקיד אלווירה בהפקה חדשה של "אי פוריטני" מאת וינצ'נצו בליני ב"גראן תיאטר" של ז'נבה. אחר כך שרה שוב במטרופוליטן בניו יורק בהפקה חדשה של אופרה קומית של רוסיני - "הרוזן אוֹרי", וב"ריגולטו" מאת ורדי.
דאמראו הופיעה גם על במות הקונצרטים עם מבחר של לידר - במוזיקפריין של וינה, בקרנגי הול, בלה סקאלה, ב"שוברטיאדה" בשוורצנברג (אוסטריה), ובפסטיבלים מינכן וזלצבורג. הרפרטואר הקונצרטי שלה כולל את "כרמינה בורנה" מאת קרל אורף, "המיסה הגדולה בדו מינור" מאת מוצרט, ה"רקוויאם של מוצרט", "אקסולטאטה יובילאטה", ו"המשיח" של הנדל.
באוקטובר 2011 גילמה את ארבע הגבורות של "סיפורי הופמן" מאת אופנבך בהפקה חדשה של האופרה הממלכתית הבווארית. במאי 2012 חזרה לז'נבה בתפקיד פילין באופרה "מיניון" מאת אמברואז תומא. אחרי שילדה את ילדה השני בסתיו 2012, בפברואר 2013 שבה דאמראו לבמה עם הפקה חדש של "ריגולטו" במטרופוליטן אופרה. לאחר מכן הופיעה על בימת בית האופרה הזה בתפקיד "טראוויאטה". באוקטובר 2013 שרה בבכורת האופרה "דרכה של זונה" מאת יאין בל בתיאטר אן דר וין. במרץ 2014 הופיעה ב"לה סונמבולה" מאת וינצ'נצו בליני במטרופוליטן.
דאמראו הופיעה לצד מנצחים כמו ג'יימס לוויין, זובין מהטה, לורין מאזל, קולין דייוויס, כריסטוף פון דוהנאני, ליאונרד סלטקין, פייר בולז, ניקולאוס הרנונקור וחסוס לופס-קובו.
לראשונה בתפקיד הרוזנת ד'אלמוויווה הופיעה דאמראו בהפקה של "נישואי פיגרו" בלה סקאלה ב-26 באוקטובר 2016.
באפריל 2018 גילמה את מריה סטוארט באופרה" מריה סטוארדה" בבית האופרה של ציריך. ב-2019 הופיעה כאופליה ב"המלט" בייצועיים קונרטיים ב"ליסאו" בברצלונה וב"דויטשה אופר ברלין".
קולה

מבקרי מוזיקה אחדים השוו את קולה לזה של אדיתה גרוברובה איתה חולקת חלק רב מן הרפרטואר (מלכת הלילה, קונסטנצה, גילדה, נורינה, צרבינטה, פיאקרמילי, זופי פון פנינאל, קול ציפור היער ב"זיגפריד") מפגינה נוחות רבה ווירטואוזיות בצלילים האקוטיים ביותר (עד ללה במול של האוקטבה השישית), טון בהיר וטכניקה שמאפשרת לה לזיר אריות הדורשות קול לירי ומספיק חזק בצלילים אמצעיים כמו באקוטיים.
חייה הפרטיים

בשנת 2010 התחתנה דאמראו עם זמר הבריטון-באס הצרפתי ניקולא טסטה שלצידו הופיעה על במה פעמים רבות בעבר.
נולדו להם שני בנים - אלכסנדר וניקולא.
פרסים ואותות הוקרה

1999 - הוכתרה כ "זמרת הצעירה של השנה" בסקר של כתב העת "אופרנוולט"
1999 - פרס ראשון בתחרות השביעית "מוצרט" בזלצבורג
2004 - הפרס "כרכב השנה" של העיתון "מינכנר אבנדצייטונג"
2005 - פרס "ורד השנה" של העיתון "מינכנר טאגסצייטונג"
2006 - תואר "הבווארית של השנה" מידי רדיו בוואריה
2006 - יחד עם פלסידו דומינגו שרה בגאלה שלוש התשמורות במינכן בפתיחת תחרות גביע העולם לכדורגל בגרמניה
2007 - תמונתה הופיעה על עטיפת המהדורה ממרץ "Opera News' ושל המהדורה מחודש מאי 2007 של המגזין "Opera"
2007 - תואר "זמרת הקאמרית הבווארית" מידי שר האמונויות של בוואריה,
2007 - פרס EON לתרבות
2008 - פרס המבקרי הדסיקים והתקליטים הגרמנים - עבור הדיסק "Aria di Bravura"
2010 - עיטור המסדר מקסימיליאן למדעים ואמנויות של בוואריה
2010 - פרס העיר וירצבורג לתרבות
2011 - פרס Echo Klassik עבור הקלטת ליד של השנה Poesie מאת ריכרד שטראוס
עיטור המסדר להצטיינות של בוואריה.
2014 - International Opera Award - פרס בינלאומי לאופרה על השתתפותה בשלוש אופרות של ורדי () בפסטיבל אקס-אן-פרובאנס.
וידאוגרפיה

דאמראו הופיעה במספר מופעי אופרה שהוקלטו על DVD:
ריגולטו מאת ורדי (בסמפראופרה של דרזדן)
אביר הוורדים - מאת ריכרד שטראוס (באדן באדן)
הנזל וגרטל - מאת הומפרדינק (קובנט גרדן)
חליל הקסם - מאת מוצרט (קובנט גרדן, פסטיבל זלצבורג)
אסקניו באלבה - מאת מוצרט (פסטיבל זלגצבורג)
החטיפה מן ההרמון - מאת מוצרט (אופרה בפרנקפורט)
נישואי פיגרו - מאת מוצרט (לה סקלה)
ד'תתק"ג

ד'תתק"ג (4903)  היא שנה עברית  אשר  החלה ביום א' בתשרי, אור ל-22 בספטמבר 1142 (לפי הלוח היוליאני, שהיה נהוג אז), והסתיימה ביום כ"ט באלול, 10 בספטמבר 1143. שנה מסוג גכה, איננה מעוברת, ואורכה 354 ימים. זו שנה שלישית לשמיטה.
אירועים

כ"ג בטבת – רבי מנחם בן שלמה משלים את כתיבת ספרו "אבן בחן" על הדקדוק העברי.
לוח שנה > מאפייני לוח השנה

שנה מסוג גכה, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
היסטוריה של עם ישראל
ד'תתצ"ט

ד'תתצ"ט (4899)  היא שנה עברית  אשר  החלה ביום א' בתשרי, אור ל-8 בספטמבר 1138 (לפי הלוח היוליאני, שהיה נהוג אז), והסתיימה ביום כ"ט באלול, 27 באוגוסט 1139. שנה מסוג הכז, איננה מעוברת, ואורכה 354 ימים. זו שנה שישית לשמיטה.
אירועים

רבי מנחם בן שלמה משלים את חיבורו מדרש שכל טוב על התורה.
לוח שנה > מאפייני לוח השנה

שנה מסוג הכז, ובה 354 ימים.
שנה "פשוטה": שאיננה מעוברת ובה חודש אדר אחד.
שנה "כסדרה": שבה חשוון בן 29 יום ואילו כסלו בן 30 יום
ג' בתשרי חל בשבת, ולכן צום גדליה נדחה ליום ראשון ד' בתשרי.
י"ז בתמוז חל בשבת, ולכן צום שבעה עשר בתמוז נדחה ליום ראשון י"ח בתמוז
ט' באב חל בשבת, ולכן צום תשעה באב נדחה ליום ראשון י' באב
היסטוריה של עם ישראל
דראפט ההרחבה של שנת 2008 בליגת הפיתוח של ה-NBA

דראפט ההרחבה של שנת 2008 בליגת הפיתוח של ה-NBA הוא דראפט ההרחבה השלישי בתולדות ליגת הפיתוח של ה-NBA. הדראפט התקיים ב-24 בספטמבר 2008 בעקבות הצטרפותן הצפויה של קבוצות אירי בייהוקס ורינו ביגהורנס לליגה בעונת 2008/09.
בדראפט הנוכחי התקיימו 10 סיבובי בחירה, כאשר בכל סיבוב כל קבוצה חברה שחקן אחד, מתוך רשימה של 55 שחקנים "לא מוגנים" משאר קבוצות הליגה. רינו קיבלה את הזכות לבחור ראשונה ובכל סבב השתנה סדר הבחירה בין הקבוצות. 3 שחקנים שנבחרו בדראפט זה נבחרו בעבר בדראפט ה-NBA: דיימון בראון (נבחר בדראפט של 2001), רנדי ליווינגסטון (1996) ודהטני ג'ונס (2003). ליווינגסטון ובריאן צ'ייס נבחרו בעבר למשחק האולסטאר של ליגת הפיתוח.
שחקנים שנבחרו בדראפט

| בחירה | שם השחקן | עמדה | קבוצה בוחרת |
| --- | --- | --- | --- |
| 1 | ארצות הבריתדיימון בראון | רכז/פורוורד | רינו ביגהורנס |
| 2 | ארצות הבריתמייק גאנסי | רכז | אירי בייהוקס |
| 3 | ארצות הבריתטוני גיפסון | רכז | אירי בייהוקס |
| 4 | ארצות הבריתג'קי מנואל | רכז | רינו ביגהורנס |
| 5 | ארצות הבריתג'ס סמית' | סנטר | רינו ביגהורנס |
| 6 | ארצות הבריתכריס לאנג | פורוורד/סנטר | אירי בייהוקס |
| 7 | ארצות הבריתג'אמל תומאס | פורוורד | אירי בייהוקס |
| 8 | ארצות הבריתדהנטי ג'ונס | רכז | רינו ביגהורנס |
| 9 | ארצות הבריתאנדרה פטרסון | פורוורד | רינו ביגהורנס |
| 10 | ארצות הבריתסטיבן סמית' | פורוורד | אירי בייהוקס |
| 11 | ארצות הבריתדווין וויט | רכז | אירי בייהוקס |
| 12 | ארצות הבריתססיל בראון | רכז | רינו ביגהורנס |
| 13 | סודאןמוסטפא אל-סייד | פורוורד | רינו ביגהורנס |
| 14 | ארצות הבריתבראין גרין | פורוורד | אירי בייהוקס |
| 15 | ארצות הבריתקייל דייוויס | פורוורד/סנטר | אירי בייהוקס |
| 16 | ארצות הבריתבריאן צ'ייס | רכז | רינו ביגהורנס |
| 17 | ארצות הבריתאלפרד ניל | פורוורד | רינו ביגהורנס |
| 18 | ארצות הבריתג'ף האגן | סנטר | אירי בייהוקס |
| 19 | ארצות הבריתלארי טרנר | סנטר | אירי בייהוקס |
| 20 | ארצות הבריתרנדי ליווינגסטון | רכז | רינו ביגהורנס |
הערות שוליים

↑  NBA D-League Expansion Draft Set For September 24, NBA.com, 22 September 2008
דיסקוגרפיית הסינגלים של סלינה
סינגלים > כאמנית סולו

| שם | שנה | מיקומי שיא> US  | מיקומי שיא> US Adult  | מיקומי שיא> US Latin  | מיקומי שיא> US Latin Pop  | מיקומי שיא> US Regional Mex  | מיקומי שיא> CAN  | תארים | אלבום |
| --- | --- | --- | --- | --- | --- | --- | --- | --- | --- |
| "Contigo Quiero Estar" | 1989 | — | — | — | — | — | — |  | Selena |
| "Sukiyaki" | 1989 | — | — | — | — | — | — |  | Selena |
| "Mentiras" | 1989 | — | — | — | — | — | — |  | Selena |
| "Baila Esta Cumbia" | 1990 | — | — | — | — | — | — |  RIAA: פלטינה 6× (לטיני) | Ven Conmigo |
| "Ya Ves" | 1990 | — | — | — | — | — | — |  | Ven Conmigo |
| "La Tracalera" | 1990 | — | — | — | — | — | — |  | Ven Conmigo |
| "La Carcacha" | 1992 | — | — | — | — | — | — |  RIAA: פלטינה 3× (לטיני) | Entre a Mi Mundo |
| "Como la Flor" | 1992 | — | — | 6 | — | 9 | — |  RIAA: פלטינה 9× (לטיני) | Entre a Mi Mundo |
| "¿Qué Creías?" | 1992 | — | — | 14 | — | — | — |  RIAA: זהב (לטיני) | Entre a Mi Mundo |
| "Amame" | 1993 | — | — | 27 | — | — | — |  | Entre a Mi Mundo |
| "No Debes Jugar" | 1993 | — | — | 3 | — | — | — |  RIAA: פלטינה (לטיני) | Selena Live! |
| "La Llamada" | 1993 | — | — | 5 | — | — | — |  RIAA: פלטינה (לטיני) | Selena Live! |
| "Amor Prohibido" | 1994 | — | — | 1 | — | 5 | — |  RIAA: פלטינה 7× (לטיני) | Amor Prohibido |
| "Bidi Bidi Bom Bom" | 1994 | — | — | 1 | 11 | 4 | — |  RIAA: פלטינה 9× (לטיני) | Amor Prohibido |
| "No Me Queda Más" | 1994 | — | — | 1 | 13 | 1 | — |  RIAA: פלטינה 4× (לטיני) | Amor Prohibido |
| "Fotos y Recuerdos" | 1995 | — | — | 1 | 12 | 1 | — |  RIAA: פלטינה (לטיני) | Amor Prohibido |
| "Dreaming of You" | 1995 | 22 | 9 | 11 | 9 | — | 30 |  RIAA: זהב | Dreaming of You |
| "Techno Cumbia" | 1995 | — | — | 4 | — | 4 | — |  RIAA: פלטינה (לטיני) | Dreaming of You |
| "El Toro Relajo" | 1995 | — | — | 24 | — | 14 | — |  | Dreaming of You |
| "I'm Getting Used to You" | 1996 | — | 23 | — | — | — | 65 |  | Dreaming of You |
| "Siempre Hace Frio" | 1996 | — | — | 2 | — | 2 | — |  | Siempre Selena |
| "No Quiero Saber" | 1996 | — | — | 6 | 10 | 15 | — |  | Siempre Selena |
| "Costumbres" | 1996 | — | — | 15 | — | 13 | — |  | Siempre Selena |
| "Disco Medley" | 1997 | — | — | 25 | 8 | — | — |  | Selena: The Original Motion Picture Soundtrack |
"—" מציין סינגל שלא נכנס למצעדים או לא הופץ באזור זה.
סינגלים > כחלק מסלינה ולוס דינוס

| שם | שנה | מיקומי שיא> US Latin  | אלבום |  |  |  |  |
| --- | --- | --- | --- | --- | --- | --- | --- |
| "La Bamba" | 1987 | 19 | And the Winner Is... |  |  |  |  |
| "Soy Amiga (A.B. Quintanilla III Remix)" | 2015 | — | non-album single |  |  |  |  |
"—" מציין סינגל שלא נכנס למצעדים או לא הופץ באזור זה.
סינגלים שיווקיים ושירים אחרים במצעדים

| שם | שנה | מיקומי שיא> US Adult  | מיקומי שיא> US Dance  | מיקומי שיא> US Rhythmic  | מיקומי שיא> US Latin  | מיקומי שיא> US Latin Pop  | מיקומי שיא> US Regional  | מיקומי שיא> CAN  | תארים | אלבום |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| "Missing My Baby" | 1992 | — | — | 22 | — | — | — | — |  | Entre a Mi Mundo |  |  |  |
| "I Could Fall in Love" | 1995 | 12 | — | 5 | 2 | 1 | 5 | 10 |  RIAA: זהב | Dreaming of You |  |  |  |
| "Tú Sólo Tú" | 1995 | — | — | — | 1 | — | 1 | — |  RIAA: פלטינה (לטיני) | Dreaming of You |  |  |  |
| "A Boy Like That" | 1997 | — | 4 | — | — | — | — | — |  | Selena: The Original Motion Picture Soundtrack |  |  |  |
| "Where Did the Feeling Go?" | 1997 | — | — | — | — | — | — | — |  | Selena: The Original Motion Picture Soundtrack |  |  |  |
| "Is It the Beat?" | 1997 | — | — | — | — | — | — | — |  | Selena: The Original Motion Picture Soundtrack |  |  |  |
| "Con Tanto Amor Medley" | 2002 | — | — | — | — | — | — | — |  | Ones |  |  |  |
| "Puede Ser" (עם ננדו "גרו" דומינגז) | 2004 | — | — | — | — | — | — | — |  | Momentos Intimos |  |  |  |
"—" מציין סינגל שלא נכנס למצעדים או לא הופץ באזור זה.
הופעות אחרות

| שם | שנה | מיקומי שיא> US Latin  | מיקומי שיא> US Latin Pop  | מיקומי שיא> US Regional Mexican  | תארים | אלבום |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| "Buenos Amigos" (עם אלווארו טורס) | 1991 | 1 | — | — |  RIAA: זהב (לטיני) | Nada Se Compara Contigo |  |  |  |  |  |  |  |
| "Donde Quiera Que Estés" (עם הבאריו בויז) | 1994 | 1 | 1 | — |  RIAA: זהב (לטיני) | Donde Quiera Que Estes |  |  |  |  |  |  |  |
| "Baila Esta Kumbia" (ביחד עם הקומביה קינגס) | 2005 | 44 | — | 16 |  | Duetos |  |  |  |  |  |  |  |
"—" מציין סינגל שלא נכנס למצעדים או לא הופץ באזור זה.
האפיפיורית יוהנה (סרט, 1972)

| --- | --- |

 בימוי:  מייקל אנדרסון 
 תסריט:  ג'ון בריילי 
 עריכה:  ביל לני 
 שחקנים ראשיים:  ליב אולמן (האפיפיורית יוהנה) רוברט ביטי קיר דוליי ריצ'רד פירסון ג'ון שרפנל John Abineri Katherine Schofield טרנס הרדימן (אנסטסיוס ביבליותקריוס) פיטר ארנה Richard Bebb דרק פר Natasha Nicolescu דאנקן למונט מרטין בנסון (לותאר הראשון) לזלי אן דאון פטריק מגי פרנקו נרו (לואי השני) אוליביה דה הבילנד מקסימיליאן של נייג'ל הייברס ג'רמי קאמפ טרוור הווארד (לאו הרביעי) אנדרה מורל (לואי החסיד) Margareta Pogonat Sharon Winter (האפיפיורית יוהנה) 
 מוזיקה:  מוריס ז'אר 
 צילום:  בילי ויליאמס 
 מדינה:  הממלכה המאוחדת, ארצות הברית 
 חברה מפיצה:  סרטי קולומביה 
 הקרנת בכורה:  16 באוגוסט 1972 
 משך הקרנה:  132 דק' 
 שפת הסרט:  אנגלית 
 סוגה:  סרט היסטורי, סרט להט"בי, סרט דרמה 
 דף הסרט ב־IMDb
 
האפיפיורית יוהנה (באנגלית: Pope Joan) הוא סרט משנת 1972 שגיבורתו היא האפיפיורית יוהנה, דמות שקיומה ההיסטורי שנוי במחלוקת אך מוצגת בסרט כאמיתית. זוהי הפקה בריטית בכיכובה של השחקנית ליב אולמן בתפקיד האפיפיורית יוהנה.
הסרט יצא על גבי DVD בשנת 2003 בשם "The Devil's Imposter", בגרסה מקוצרת.
עלילת הסרט מתארת את יוהנה אשר הצליחה לרכוש השכלה בתקופת ימי הביניים בניגוד למקובל באותה תקופה, ולאחר שהתחזתה לאחיה שנהרג במתקפת ויקינגים היא עושה את דרכה לרומא, שם היא מצליחה לטפס בסולם המעמדות עד כדי בחירתה לאפיפיור.
עיבוד קולנועי נוסף לסרט יצא לאור בשנת 2009. עיבוד זה מבוסס על הרומן ההיסטורי "האפיפיורית יוהנה" מאת דונה וולפולק קרוס.